ddrg/super_eurlex huggingface dataset:
UREDBA SVETA (EGS) št. 1659/81

z dne 19. maja 1981

o spremembi Uredbe (EGS) št. 1674/72 o splošnih pravilih za dodeljevanje in financiranje pomoči za semena

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena1, kakor je bila nazadnje spremenjena z Aktom o pristopu iz leta 1979, in zlasti člena 3(4) Uredbe,

ob upoštevanju predloga Komisije,

ker Uredba (EGS) št. 1674/722, kakor je bila nazadnje spremenjena z Uredbo (EGS) št. 1969/803, določa, da se pomoč lahko dodeli samo za seme, ki je uradno potrjeno in ki ustreza opredelitvam iz direktiv o trženju ter standardom in pogojem, določenim v teh direktivah;

ker člen 113(1) Akta o pristopu iz leta 1979 predvideva, da lahko Grčija do 31. decembra 1985 uporablja lastna pravila o potrjevanju in o nadzoru pridelave semen; ker člen 113(2)(c) določa, da sme Grčija izvažati na območje držav članic samo semena, ki so v skladu z določbami Skupnosti; ker daje člen 113(3) podlago za odločitev o postopni liberalizaciji trgovanja s semeni nekaterih vrst med Grčijo in ostalimi državami članicami;

ker semena, zaradi katerih se sprejme taka odločitev, izpolnjujejo pogoje iz določb, ki se uporabljajo za pridelavo v Skupnosti; ker bi morala biti pomoč Skupnosti dodeljena v Grčiji pridelanim potrjenim semenom, za katere je sprejeta odločitev o liberalizaciji trgovine med to državo članico in drugimi državami članicami,

SPREJEL NASLEDNJO UREDBO:

Člen 1

Uredba (EGS) št. 1674/72 se spremeni na naslednji način:

1. Člen 1 se nadomesti z naslednjim:

Člen 1

1. Če se pomoč določi na podlagi člena 3 Uredbe (EGS) št. 2358/71, se dodeli, ob upoštevanju pogojev, določenih v naslednjih členih, za pridelavo osnovnih in certificiranih semen:

- kot so opredeljena v Direktivi Sveta 66/401/EGS z dne 14. junija 1966 o trženju semena krmnih rastlin 3, v Direktivi Sveta 66/402/EGS z dne 14. junija 1966 o trženju semena žit 4 in v Direktivi Sveta 69/208/EGS z dne 30 junija 1969 o trženju semena oljnic in predivnic5, ob upoštevanju sprememb teh direktiv,

- v skladu s standardi in pogoji, določenimi v teh direktivah in

- ki so uradno certificirana.

2. Od 1. januarja 1981 do 31. decembra 1985 se pomoč dodeli tudi za osnovno in certificirano seme, ki je bilo pridelano v Grčiji in za katero je bil sprejet sklep v skladu s členom 113(3) Akta o pristopu iz leta 1979.'

2. Opombe (3),(4) in (5) se nadomestijo z naslednjim:

3 UL 125, 11.7.1966, str. 2298/66.

4 UL 125, 11.7.1966 str. 2309/66.

5 UL L 169, 10.7.1969, str. 3.'

Člen 2

Ta uredba začne veljati na dan objave v Uradnem listu Evropskih Skupnosti.

Uporablja se od 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. maja 1981

Za Svet

Predsednik

D. F. van der MEI

1 UL L 246, 5.11.1971, str. 1.

2 UL L 177, 4.8.1972, str. 1.

3 UL L 192, 26.7.1980, str. 4.
Uredba Sveta (EGS) št. 1946/81

z dne 30. junija 1981

o omejitvi investicijske pomoči za proizvodnjo mleka

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 8(1)(b) Direktive Sveta 72/159/EGS z dne 17. aprila 1972 o posodobitvi kmetij [4], kakor je nazadnje spremenjena z Direktivo 81/528/EGS [5], predvideva dodeljevanje pomoči za investicije, potrebne za izvajanje razvojnega načrta; ker za upoštevanje cilja tržnega ravnovesja v Skupnosti pomoč ne sme biti dodeljena za investicije v proizvodnjo mleka razen pod določenimi posebnimi pogoji,

SPREJEL NASLEDNJO UREDBO:

Člen 1

1. Pomoči za investicije v proizvodnjo mleka so prepovedane, razen v primeru, ko so dodeljene kmetom, ki izvajajo razvojni načrt skladno z Direktivo 72/159/EGS, ali za načrte izboljšav kmetij v okviru skupnih ukrepov.

2. Pomoči, navedene v odstavku 1, so omejene na investicije, ki dovoljujejo doseganje primerljivega zasluženega dohodka, opredeljenega v členu 4(2) Direktive 72/159/EGS za najvišje število 1,5 polnovredne delovne moči na kmetijo, in pod pogojem, da investicija ne poveča števila krav molznic na koncu načrta za več kot 40 na polnovredno delovno moč.

Vendar pa se za kmetije z več kot 1,5 polnovredne delovne moči, pomoči lahko dodelijo za investicije, ki dovoljujejo povečanje števila krav molznic za ne več kot 15 % na koncu načrta.

3. Države članice so pooblaščene dodeliti investicijske pomoči kmetom, ki ne predložijo razvojnega načrta, če investicija ne poveča števila krav molznic na več kot 40 na kmetijo.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 30. junija 1981

Za Svet

Predsednik

G. Braks

[1] UL C 124, 17.5.1979, str. 1.

[2] UL C 85, 8.4.1980, str. 57.

[3] UL C 53, 3.3.1980, str. 22.

[4] UL L 96, 23.4.1972, str. 1.

[5] UL L 197, 20.7.1981, str. 41.

--------------------------------------------------
Uredba Komisije (EGS) št. 3581/81

z dne 14. decembra 1981

o statističnem pragu v statistiki zunanje trgovine Skupnosti in statistiki trgovine med državami članicami

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1736/75 z dne 24. junija o statistiki zunanje trgovine Skupnosti in statistiki trgovine med državami članicami [1], kakor je bila spremenjena z Uredbo (EGS) št. 2845/77 [2], in zlasti členov 24 in 41 Uredbe,

ob upoštevanju Uredbe Sveta (EGS) št. 1445/72 z dne 24. aprila 1972 o nomenklaturi blaga za statistiko zunanje trgovine Skupnosti in statistiko trgovine med državami članicami (NIMEXE) [3], kakor je bila spremenjena z Uredbo (EGS) št. 3065/75 [4], in zlasti člena 5(2) in (3) Uredbe,

ob upoštevanju Uredbe Sveta (EGS) št. 3180/78 z dne 18. decembra 1978 o spremembi vrednosti obračunske enote, ki jo uporablja Evropski sklad za monetarno sodelovanje [5] in ki se od sedaj dalje imenuje eku,

ob upoštevanju Uredbe Sveta (EGS, Euratom) št. 3308/80 z dne 16. decembra 1980 o zamenjavi evropske obračunske enote z ekujem v pravnih instrumentih Skupnosti [6],

ker so se od sprejetja Uredbe Sveta (EGS) št. 2845/77 cene razvile na takšen način, da je treba statistični prag povečati s 300 na 400 ekujev, da se omogoči državam članicam, da prekinejo statistično prikazovanje pošiljk manjšega pomena, če želijo uporabiti to možnost zaradi gospodarnosti;

ker je treba statistični prag, določen v ekujih, pretvoriti v nacionalne valute; ker se menjalni tečaj za vsako valuto glede na eku vsak dan spreminja; ker je za določitev vrednosti statističnega praga treba uporabiti fiksni menjalni tečaj; ker lahko slednji temelji na povprečnih deviznih tečajih v obdobju od julija 1980 do junija 1981;

ker naj bi se v interesu poenostavitve tako dobljeni zneski zaokroževali;

ker so ukrepi, predvideni s to uredbo, v skladu z mnenjem Odbora za statistiko zunanje trgovine,

SPREJELA NASLEDNJO UREDBO:

Člen 1

Statistični prag v smislu člena 24 Uredbe (EGS) št. 1736/75, izražen v vrednosti, se določi na 400 ekujev.

Člen 2

Statistični prag, ki ga določa člen 1, izražen v nacionalnih valutah, ne presega:

za Gospodarsko unijo Belgija-Luksemburg: | Bfrs/Lfrs | 16500 |

za Dansko: | Dkr | 3100 |

za Francijo | FF | 2400 |

za Nemčijo: | DM | 1000 |

za Grčijo: | Dr | 24500 |

za Irsko: | £ Irl | 275 |

za Italijo: | Lit | 500000 |

za Nizozemsko: | FI | 1100 |

za Združeno kraljestvo: | £ | 225 |

Člen 3

Ta uredba se prvič uporabi za statistiko, ki se nanaša na podatke za leto 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 1981

Za Komisijo

Michael O'Kennedy

Član Komisije

[1] UL L 183, 14.7.1975, str. 3.

[2] UL L 329, 22.12.1977, str. 3.

[3] UL L 161, 17.7.1972, str. 1.

[4] UL L 307, 27.11.1975, str. 1.

[5] UL L 379, 30.12.1978, str. 1.

[6] UL L 345, 20.12.1980, str. 1.

--------------------------------------------------
Uredba Komisije (EGS) št. 3423/81

z dne 30. novembra 1981

o sporočanju podatkov s strani držav članic o izvozu proizvodov iz žita in riža kot pomoči v hrani

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 1949/81 [2], in zlasti člena 24 Uredbe,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [3], kakor je bila nazadnje spremenjena z Aktom o pristopu Grčije, in zlasti člena 26 Uredbe,

ker naj se izvajanje zavez, ki jih je sprejela Skupnost v okviru Konvencije o pomoči v hrani, opravlja v tesni povezavi z upravljanjem skupne ureditve trga za žita in riž v zvezi z akcijami pomoči v hrani, ki jih izvaja Skupnost in posamezne države;

ker mora Komisija v okviru navedene konvencije imeti na razpolago določene podatke, povezane z izvajanjem akcij pomoči v hrani, tako akcij Skupnosti kot tudi tistih, ki jih izvajajo posamezne države;

ker so ukrepi predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

1. Države članice sporočijo Komisiji za vsak koledarski mesec najpozneje štiri tedne po koncu zadevnega meseca podatke navedene v prilogi, o izvozu proizvodov iz žit in riža izvedenim v obliki pomoči v hrani, tako nacionalne pomoči kot pomoči Skupnosti, v skladu s Konvencijo o pomoči v hrani.

2. Za akcije, ki so se izvajale v obdobju od 1. avgusta 1981 do datuma začetka veljavnosti te uredbe, države članice najpozneje do 31. decembra 1981 sporočijo Komisiji podatke iz odstavka 1.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. novembra 1981

Za Komisijo

Poul Dalsager

Član Komisije

[1] UL L 281, 1.11.1975, str. 1.

[2] UL L 198, 20.7.1981, str. 2.

[3] UL L 166, 25.6.1976, str. 1.

--------------------------------------------------

PRILOGA

+++++ TIFF +++++

--------------------------------------------------
Uredba Komisije (EGS) št. 3149/81

z dne 30. oktobra 1981

o uvrščanju blaga v tarifno podštevilko 38.19 T skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih za enotno izvajanje nomenklature skupne carinske tarife [1], kakor je bila nazadnje spremenjena z Aktom o pristopu Grčije in zlasti člena 3 Uredbe,

ker je treba, zaradi zagotovitve enotne uporabe nomenklature skupne carinske tarife, predpisati določbe o uvrstitvi izdelka iz D-glucitola (sorbitol), ki vsebuje en promil dodanega 1,2- benzizotiazol-3-on 1,1-dioksida (saharin) v carinsko tarifo;

ker podštevilka 38.19 T skupne carinske tarife v Prilogi Uredbe Sveta (EGS) št. 950/68 [2], kakor je bila nazadnje spremenjena z Uredbo (EGS) št. 3002/81 [3], velja za D-glucitol (sorbitol) razen za glucitol, ki spada pod tarifno podštevilko 29.04 C III;

ker določbe opombe I (a) k poglavju 29 predpisujejo, da je treba tarifne številke tega poglavja uporabiti samo za izločene kemično opredeljene organske spojine; ker zaradi dodatka enega promila 1,2- benzizotiazol-3-on 1,1-dioksida (saharin), navedenega izdelka ni mogoče šteti za izločeno spojino;

ker mora biti ta izdelek, zaradi pomanjkanja bolj natančnih tarifnih številk, uvrščen v številko 38.19 kot kemični izdelek, ki ni naveden oziroma vključen drugje; ker je treba v okviru tarifne številke 38.19 za navedeni izdelek izbrati tarifno podštevilko 38.19 T;

ker so ukrepi, predvideni s to uredbo, v skladu z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Izdelek iz D-glucitola (sorbitol), ki vsebuje en promil dodanega 1,2- benzizotiazol-3-on 1,1-dioksida (saharin) se uvrsti v skupno carinsko tarifo pod številko

38.19 Kemični izdelki in pripravki kemične ali sorodnih industrij (vključno mešanice naravnih izdelkov), ki niso navedeni ali vključeni drugje; ostanki izdelkov kemične ali sorodnih industrij, ki niso navedeni ali vključeni drugje:

T. D-glucitol (sorbitol), razen glucitola, ki spada v tarifno podštevilko 29.04 C III.

Člen 2

Ta uredba začne veljati dvainštirideseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. oktobra 1981

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1.

[3] UL L 301, 22.10.1981, str. 1.

--------------------------------------------------
Uredba Sveta (EGS) št. 42/81

z dne 1. januarja 1981

o odobritvi, da Helenska republika v nomenklaturo skupne carinske tarife vključi nacionalne pododdelke za nekatere kmetijske proizvode

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu iz leta 1979, in zlasti drugega pododstavka člena 65(3) Akta,

ob upoštevanju predloga Komisije,

ker mora Grčija na podlagi prvega pododstavka člena 65(3) Akta o pristopu od 1. januarja 1981 uporabljati nomenklaturo skupne carinske tarife za proizvode iz Priloge II k Pogodbi; ker pa se po drugem pododstavku člena 65(3) Grčiji lahko odobri, da v nomenklaturo skupne carinske tarife vključi obstoječe nacionalne pododdelke, z namenom da se izvrši postopno prilagajanje skupni carinski tarifi ali odprava carin v Skupnosti v takem obsegu, da pri uporabi pravil Skupnosti ne prihaja do težav;

ker za proizvode, zavezane plačilu carin, takšna odobritev ne povzroča nobenih težav in je utemeljena, kadar za proizvode iz ene tarifne podštevilke skupne carinske tarife veljajo različne stopnje carine; ker je treba Grčiji odobriti, da za zgoraj navedene proizvode v nomenklaturo skupne carinske tarife vključi nacionalne pododdelke,

SPREJEL NASLEDNJO UREDBO:

Člen 1

Za proizvode iz Priloge II k Pogodbi, za katere pravila Skupnosti povzročijo uporabo carin pri uvozu iz tretjih držav, se Helenski republiki odobri, da v nomenklaturo skupne carinske tarife vključi kakršne koli nacionalne pododdelke, ki so nujno potrebni za izvršitev postopnega prilagajanja k tarifi ali za odpravo carin v Skupnosti pod pogoji, ki jih določa Akt o pristopu.

Člen 2

Ta uredba začne veljati 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. januarja 1981

Za Svet

Predsednik

D. F. Van Der Mei

--------------------------------------------------
Uredba Komisije (EGS) št. 2429/81

z dne 21. avgusta 1981

o spremembi uredb (EGS) št. 2191/81 in (EGS) št. 2192/81 o dodeljevanju pomoči za nakup masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Aktom o pristopu Grčije, in zlasti člena 12(3) Uredbe,

ker se je pri preverjanju objavljenih besedil uredb Komisije (EGS) št. 2191/81 [2] in (EGS) št. 2192/81 [3] izkazalo, da njuno besedilo ni v vseh pogledih enako, kakor je bilo predmet glasovanja Upravljalnega odbora, in je treba zadevne napake ustrezno popraviti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (EGS) št. 2191/81 se spremeni:

1. Člen 7 se nadomesti z:

"Člen 7

Uporaba Uredbe (EGS) št. 1717/72 se opusti, razen glede masla, ki se prodaja ob predložitvi potrdil o upravičenosti iz člena 4 Uredbe (EGS) št. 1717/72, izdanih pred začetkom veljavnosti te uredbe."

2. V francoskem besedilu se izraz iz člena 3(7)(a) "au moyen de ce bon;" nadomesti z izrazom "au moyen de ce bon, ou".

Člen 2

Uredba (EGS) št. 2192/81 se spremeni:

1. V angleškem besedilu:

(a) se izraz iz člena 1(2)(a) "purchased in the manufacturing Member State" nadomesti z izrazom "purchased in the Member State";

(b) se izraz iz prve alinee člena 1(2)(b) "the packaging of which is marked accordingly" nadomesti z izrazom "the packaging is marked accordingly, pursuant to the rules in the Member State where the beneficiary unit makes the purchase, or".

2. V francoskem besedilu se izraz iz člena 3(5)(a) "au moyen de ce bon;" nadomesti z izrazom "au moyen de ce bon, ou".

3. V italijanskem besedilu se v členu 3(5)(a) na koncu beseda "nonché" nadomesti z besedo "o".

4. V nizozemskem besedilu se v členu 3(5)(a) na koncu izraz "van deze bon blijken;" nadomesti z izrazom "van deze bon blijken, of".

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 4. avgusta 1981.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. avgusta 1981

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 213, 1.8.1981, str. 20.

[3] UL L 213, 1.8.1981, str. 24.
Uredba Komisije (EGS) št. 384/82

z dne 17. februarja 1982

o tretji spremembi Uredbe (EGS) št. 2730/81 o pripravi seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Aktom o pristopu Grčije in zlasti člena 13 (3) in 17 (4) Uredbe,

ker je Uredba Komisije (EGS) št. 2730/81 [2], kakor je bila nazadnje spremenjena z Uredbo (EGS) št. 3756/81 [3], vzpostavila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovski praksi zadevnih držav uvoznic in o uradni naravi navedenih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam izdajateljskih organizacij se dopolni z dodajanjem naslednjih organizacij po abecednem vrstnem redu države uvoznice:

Država uvoznica | Organizacija izdajateljica |

Tajvan | Taiwan Supply Bureau 46 Kuan-Chien Road, 6th and 7th floor Taipei Taiwan |

IRAN | Food Procurement and Distribution Centre (FPDC) 169 West Apadana Avenue Teheran Iranian Pharmaceuticals Inc. (IPI) 32 Tohid Avenue Teheran |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. februarja 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 272, 26.9.1981, str. 25.

[3] UL L 374, 22.12.1981, str. 20.

--------------------------------------------------
Uredba Komisije (EGS) št. 928/82

z dne 21. aprila 1982

o peti spremembi Uredbe (EGS) št. 2730/81 o pripravi seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Aktom o pristopu Grčije in zlasti člena 13(3) in 17(4) Uredbe,

ker je Uredba Komisije (EGS) št. 2730/81 [2], kakor je bila nazadnje spremenjena z Uredbo (EGS) št. 657/82 [3], vzpostavila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovski praksi zadevnih držav uvoznic in o uradni naravi navedenih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam izdajateljskih organizacij se dopolni z dodajanjem naslednjih organizacij po abecednem vrstnem redu države uvoznice:

Država uvoznica | Organizacija izdajateljica |

Libija | National pharmaceutical Establishment Po Box 2296 Tripoli |

Tajvan | Taiwan Sugar Corporation 25 Pao Ching Road PO Box 35 Taipei, Taiwan |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. aprila 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 272, 26.9.1981, str. 25.

[3] UL L 77, 23.3.1982, str. 5.

--------------------------------------------------
Uredba Komisije (EGS) št. 3526/82

z dne 22. decembra 1982

o enajsti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 3115/82 [4], vzpostavila seznam agencij v državah uvoznicah nečlanicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovinskih praksah v zadevnih državah uvoznicah in o uradnem značaju zadevnih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam organizacij izdajateljic je treba dopolniti, tako da dodamo naslednje organizacije, ki se vnesejo po abecednem redu držav uvoznic:

Država uvoznica | Organizacija izdajateljica |

Pakistan: | Government of Pakistan Ministry of Defence, Directorate-General Procurement (Army), Ministry of Defence (ddp) (iii), 265 Mohammad Hussain Road, Rawalpindi |

Venezuela: | Comandancia general de la marina, Base aerea la Carlota, Hangar la Marina, Caracas |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 327, 24.11.1982, str. 8.

--------------------------------------------------